8- Tarkuct s uyefki « Ad neddem amud n uwren, ad t-naḥri am temtunt, ad neddem ljefna n usɣar ad t-nebbi d tuknifin ad tent-negg snat snat, mi nexdem tamzwarut ad as-negg zzit di telmast ad narnu tayeḍ fell-as ad ggent akken, ad tent-nerr ɣer bufraḥ mi ad tent-id-nekkes taḥbult ad terr akka tayeḍ akka acku sɛant zzit di telmast, ad tent-neftet cwiṭ cwiṭ ad tilli tin ad ak-iɛawnen syen ad tt-nefsar di tcekkarin n uxican, ad t-qqim yiwen n wass deg uxxam azeka-yin ad teffeɣ ɣer barra ad teqqim i yiṭij, mi teqqur ad tt-nerr ɣer tqcwalt n tallaxt ad as-nerr aɣumu, melmi ittteḥwaǧǧeḍ ad tt-id- tedmeḍ ».1 « Ad naḥri tarkuct tazurant ad tt-naxdem d tuknifin ad as-nexdem zzit d usmsel, ad negg ta ɣef tayeḍ mi wwant ad nekkes yal yiwet waḥd-s ad tt-neftet ad tt-neǧǧ ad teqqer, mi ara ttnečč ad as-negg ayefki d wudi.